49. schôdza NR SR - 13.deň - B. popoludní
Dátum: 2026-05-04
Poslanec: Pročko, Jozef 
Druh vystúpenia: Vystúpenie v rozprave

Som ho pekne pozdravil. Toto uznesenie sme kreovali v čase, kedy naozaj sa tu diali veci, kedy ortopéd hovoril vedcom, ktorí sa venujú vakcínam, OK. Zhubné veci nesie vakcína. Ale vrátim sa ešte k tomu, čo hovoril môj predrečník Marek. Počas covidu, namiesto toho, aby sa opozícia pridala ku koalícii, pretože tam nešlo o politické body, ale išlo o záchranu ľudských životov, tak opozícia zbierala politické body tým, že rozprávala, že sme zobrali slobodu ľuďom. Že sme zobrali ľuďom právo, že sme, že sme im zakázali chodiť do kostola, že nemohli chodiť z okresu do okresu. Ja som mal kamaráta, ktorý bol v Taliansku. On povedal, že keby títo ľudia, čo tu vrieskali a vrieskajú, žili v Taliansku, tak tam by ich na lúci, a on doslova povedal, „odstrelili“. Tam karabinieri strážili ulice so samopalmi. Toto, keby sa tu dialo, tak tu vyskakujú z kože. Ale oni chodili po námestiach a vrieskali: „rúška dole, rúška dole, covid neexistuje.“ Fico sám vrieskal: „covid neexistuje.“ A potom na chate povedal: „covid je strašný. Covid nikomu, ale naozaj nikomu neželám.“ Politickým nástrojom, s ktorým vyhrali aj vyhrali voľby, bol covid. Bol to odporný, nechutný politický nástroj, ktorý zneužívali pre ľudí, ktorí tvrdili, že vakcíny nie sú potrebné, že vakcíny ohrozujú ľudské životy a oni sa nedajú očkovať. Veď v poriadku. Ja osobne som nikoho nenútil. Hovoril som o tom, aby sa ľudia dali vakcinovať. Hovoril som, aby sa dali očkovať, ale nikoho som nenútil. A nikto od nás nenútil nikoho, aby sa dal očkovať. Očkovanie nebolo povinné. Očkovali sme plošne a plošná vakcinácia zachránila, a to je tiež dokumentované, zachránila mnoho, mnoho životov. Po voľbách Fico pokračoval a pokračuje v tejto odpornej politike zneužívania covidu, rozpráva, že sme zodpovední za 21 000 mŕtvych. Hulík ich natrepal 35 000, tak keď to povedal Hulík, tak to mi vyrazilo poistky. A potrebovali urobiť niečo, čím budú na tie masy svojich voličov tlačiť. Tak majú tu doktora ortopéda, z ktorého spravili – všetci čakajú, čo poviem – z ktorého spravili nástroj svojej populistickej covidovej propagandy. Pretože tento pán namiesto toho, aby ako doktor pomáhal, lebo viete, Hippokratova prísaha je o niečom inom, čo robí on, tak on rozpráva, že vakcinácie sú odporné a tieto vakcíny, čo sú, ubližujú ľuďom. Ja, keď som videl jeho videá, keď ešte bol v tej televízii Slovan, oni boli Peťko a Martinka, tam v tej televízii si hovorili, tak keď rozprávali tie bludy o Marťanoch a keď si tam rozprávali tie naozaj bludy, čo tam mali, to bolo strašné. Vy, čo ste to videli, tak si to pozrite, aby ste vedeli, koho my máme ako spolupôsobenca vlády pre covid. Jeho úlohou, politickou úlohou bolo stále živiť tú propagandu, že tu covid nikdy nebol, že covid bol vlastne len taký výmysel a že tie vakcíny ubližujú. Vedci, Slovenská akadémia vied spravila tlačovku, na ktorej vyvrátili všetky tie hoaxy a tie bludy, ktoré spoločnosť zvädu Kotlár šíri. A čo sa tu, čo sa tu stalo? Celá Ficovo ľúbostná základňa začala vrieskať, že to nie sú žiadni vedci, že to je obyčajná banda ľudí, ktorí nevedia nič a Kotlár je ten, ktorý sa do toho rozumie. Janko z Hornej Dolnej, ktorý je na Facebooku najväčší odborník na covid, ktorý vie, ako to je, písal o vedcoch zo Slovenskej akadémie vied ako o ľuďoch, ktorí sú nezodpovední, sú to bludári, sú to hlupáci. No a náš pán Kotlár ich v tom podporuje. Nie preto ho urobili splnomocnencom vlády, aby naozaj oni tvrdili, že vyšetril alebo aby ukázal, ako to v tom covide bolo, ale on dostal politickú… Hlupáci. No a náš pán Kotlár ich v tom podporuje. Nie preto ho urobili splnomocnencom vlády, aby naozaj oni tvrdili, že vyšetril alebo aby ukázal, ako to v tom, v tom covide bolo, ale on dostal politickú úlohu. Musíš ukázať, že to nerobili dobre. Musíš ukázať, a to už je jedno ako, že to robili zle a musíš ukázať, že vlastne oni sú zodpovední za tých mŕtvych. Zatiaľ, čo ukázal, je jeho nezodpovednosť. Zatiaľ, čo ukázal, je jeho absolútny amatérizmus, lebo ho už aj žalujú za to, čo robí a robil. Už sú naňho žaloby. Ja, keď som videl tlačovky pána Kotlára, na ktorých rozprával a ukazoval tam temné grafy a keď rozprával o tom, že viete, ja mám tuná, mám dokumenty. Ukážte nám ich. Ešte ich nemôžem ukázať. Prečo? Ešte, ešte nie je čas. A kedy bude ten čas? Čas príde, keď príde čas. A kedy príde ten čas? Uvidíte, kedy príde čas, lebo čas ešte neprišiel. Viete, je smutné, že má tam teplé miestečko s autom a on vydrží do konca volebného obdobia, lebo Fico ho potrebuje, lebo keby odišiel, tak celá SNS tam, to bude problém, lebo Danko má aspoň takéto niečo tam v tej vláde, splnomocnenca takéhoto nejakého. Takže politicky to presne, čo je Huliak vydierač so svojimi tromi poslancami, to, čo je Migáľ vydierač so svojimi dvomi poslancami, tak presne je pán Nemec vlády Kotlár pre Roberta Fica. Zase ale Robert Fico ho používa aj ako takú nálepku pre tých, nechcem uraziť ľudí, ale pre tých menej študovaných alebo pre tých menej zdatných, lebo ja sa nevyjadrujem k tomu, čo, čo tá vakcína obsahuje, aké nesie kódy, aké nesie, čo prináša do ľudského tela. Nevyjadrujem sa k tomu, lebo sa tomu nerozumiem. Ale k vecnému hľadisku sa rozumiem a ja verím slovenským vedcom. Ja verím slovenským vedcom, ktorí rozprávajú o tom, že tie vakcíny neubližujú a že vakcinácie zachránili ľudstvo. Lebo nás očkovali už predtým a keby ste vyzliekli pána Kotlára, tak mu nájdete tu takéto vakcínky určite na ruke, ktoré máme všetci, lebo nás očkovali a za komunistov ste, milí koaliční poslanci, držali pusu a ani jeden z vás, a prepáčte, aj ja som držal pusu. A očkovali ma, ani som nevedel, či ma očkovali. Ani som nevedel, čo mi dávajú do tela a tie vakcíny boli ruské. Nie, socialistické a socialistické vakcíny, veď preboha, tie boli stvorené v Sovietskom zväze a tak to museli byť dobré. Teraz, teraz je každý odborník na vakcínu. Každý jeden človek. Ja, keď počúvam pána Kotlára a jeho vyjadrenia, tak mám pocit, akoby sme sa vrátili do čias, kedy o nás rozhodovali tmári, ktorí povedali, že tak toto je šarlatán, tohoto treba upáliť, tohoto treba obesiť a tamtoho treba poslať preč. Ja mám pocit, že sme sa vrátili v storočí, kedy, kedy sme leteli na mesiac, okolo mesiaca obleteli, kedy máme naozaj také naozaj Nobelove ceny v zdravotníctve, ktoré sú úžasné. My sme sa vrátili sem do doby, kedy človek, ktorý povie, že nám dávajú do hlavy nanočipy. A sme západnými mocnosťami a Šorošom ovládaný a ženám vakcíny zmenili DNA, a my sme kukurice. Keď toto počúvam, tak mám pocit, že kam sme sa dostali. Kto riadi našu, našu republiku? A potom sa nečudujte, že minister Šaško dá 800-miliónový tender, lebo mu to povedia. Potom sa nečudujte, že príde nejaký Fero z tohoto a rozpráva, že vedci z akadémie vedcov bludári. Sú to odporní ľudia, pretože Kotlár, ortopéd Kotlár, ktorý, keď sa vám pozrie do očí, tak zistí, či ste kukurica, jačmeň, pšenica alebo mrkva. Ja by som sa, pán Kotlár, na vašom mieste slušne poďakoval za dôveru Ficovi a povedal: „Viete čo, idem sa venovať podrážkam a chodidlám a nie covidu.“ Ďakujem. Na vaše vystúpenie.